
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ, 2080437/17183/0025 (1) 

Παροχή της εγγύησης του Δημοσίου προς το Ταχ. Ταμιευτήριο 
για τη χορήγηση δανείου ποσού δρχ. 3.550.000.000 στο 
ΝΑΤ. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των ΑΝ 747/1945 και 9/1967 και του Ν. 
1266/83 αρθρ. 8. 

2. Την 1612/12.9.89 Πράξη του Διοικητή της Τράπεζας της 
Ελλάδας με την οποία εγκρίνεται η δανειοδότηση του ΝΑΤ με 
ποσό δραχμών 36.440.000.000 για την κάλυψη άμεσων ταμια¬ 
κών αναγκών έτους 1989, εκ των οποίων ποσό δραχμών 
22.870.000.000 θα διατεθεί απευθείας για την εξόφληση υπο¬ 
χρεώσεων του από τοκοχρεωλύσια δανείων εσωτερικού. 

3. Την απόφαση του ΔΣ του Ταχ. Ταμιευτηρίου της 1942/ 
5.10.89 συνεδρίασής του με την οποία εγκρίνεται η δανειοδό¬ 
τηση του ΝΑΤ με ποσό δραχμών 3.550.000.000 και καθορίζο¬ 
νται οι όροι και οι προϋποθέσεις της δανειοδότησης αυτής. 

4. Την απόφαση του ΔΣ του ΝΑΤ της 45/9.10.1989 Συνε¬ 
δρίασής του με την οποία εγκρίνεται η σύναψη του ανωτέρω δα¬ 
νείου και γίνονται αποδεκτοί οι όροι αυτού. 

5. Το 2321.1/4/89/17.7.89 έγγραφο του Υπουργείου 
Εμπορ. Ναυτιλίας το οποίο μεταξύ των άλλων εγκρίνει την προα- 
ναφερόμενη δανειοδότηση. 

6. Το 72404/4287/16.10.89 έγγραφο του ΝΑΤ με το 
οποίο ζητεί την εγγύηση του Ελληνικού Δημοσίου, για την ανω¬ 
τέρω δανειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στο Ταχ. 
Ταμιευτήριο για τη χορήγηση δανείου προς το Ναυτικό Απομα¬ 
χικό Ταμείο (ΝΑΤ) ποσού δρχ. τριών δισεκατομμυρίων, πεντα- 
κοσίων πενήντα εκατομμυρίων, (3.550.000.000) για κάλυψη 
άμεσων ταμιακών αναγκών έτους 1989. 

Το Ελληνικό Δημόσιο παραιτείται από την εφαρμογή και τις 
ενστάσεις των άρθρων 855 και 867 και διατηρεί τα δικαιώματα 
και τις ενστάσεις που απορρέουν από τα άρθρα 853, 858, 862 
και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα 
με τους όρους, που αγαφέρονται στην 1612/12.9.89 Πράξη του 
Διοικητή της Τράπεζας της Ελλάδας και στην απόφαση του ΔΣ 
του Ταχ. Ταμιευτηρίου της 1942/5.10.89 συνεδρίασής του. 

λίε την απόφαση αυτή, αναλαμβάνουμε,την υποχρέωση, σε 
περίπτωση καθυστέρησης εξόφλησης ληξιπρόθεσμης δόσης ή μέ¬ 
ρους αυτής ενδιαμέσων τόκων ή τόκων υπερημερίας του δανείου 
αυτού, να καταβάλουμε στο δανειστή μέσα σε ένα (1) μήνα από τη 
λήξη της εκάστοτε οφειλής τα ποσά που προέρχονται από την 
ανωτέρω αιτίά και μετά από προηγούμενη βεβαίωση των ποσών 
αυτών στην οικεία Δημόσια Οικ. Υπηρεσία (ΔΟΥ) στο λογ/σμό 
Νο 555 σύμφωνα με τη διάταξη του Π,Δ/τος αριΟ. 16/89 (ΦΕΚ 
6/89 τ.Α') και τις οδηγίες της εγκυκλίου μας αριθ, 98348/ 
2945/8.8.79. 

Το Ταχ. Ταμιευτήριο παρακαλείται να μας στείλει αντίγραφο 
της σύμβασης που θα υπογράψει με το ΝΑΤ, πίνακα τοκοχρεω¬ 
λυτικής εξόφλησης του εν λόγω δανείου και να μας ενημερώνει 
για την πορεία της εξυπηρέτησης του δανείου. 

Το ΝΑΤ παρακαλείται να φροντίζει για την εμπρόθεσμη εξό¬ 
φληση του εν λόγω δανείου. 

Η απόφαση αυτή, να δημοσιευθεί στην Εφημερίδα της Κυβερ- 
νήσεως. 

Αθήνα, 19 Οκτωβρίου 1989 

Ο ΥΠΟΥΡΓΟΣ 

Γ. ΑΓΑΠΗΤΟΣ 

--♦- 

( 2 ) 

άδειας για την άσκηση του εκλογικού δικαιώ¬ 
ματος. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις του άρθρου 25 του Ν. 1516/1985 «Τροποποί- 
7|θη, αντικατάσταση και συμπλήρωση διατάξεων της νομοθεσίας 
για την εκλογή βουλευτών», αποφασίζουμε: 

1. Όλες οι βιομηχανικές, βιοτεχνικές και εμπορικές επιχειρή¬ 
σεις του ιδιωτικού τομέα, καθώς και όσοι γενικά απασχολούν 
προσωπικό και υπάγονται στον ίδιο τομέα, υποχρεούνται να χο¬ 
ρηγούν στο προσωπικό τους ειδική άδεια με αποδοχές για την 
άσκηση του εκλογικού τους δικαιώματος, Η άδεια αυτή δεν συμ¬ 
ψηφίζεται με την κανονική ή άλλες άδειες που προβλέπονται από 
τις κείμενες διατάξεις. 

2. Σχετικά με τον αριθμό των ημερών άδειας απουσίας που θα 
χορηγηθεί για τον ανωτέρω σκοπό, θα ισχύσουν οι κατωτέρω 
ρυθμίσεις: 

Α. Σε καθεστώς πενθήμερης εβδομάδας εργασίας. 

α) Σε όσους θα μετακινηθούν σε απόσταση από 200 - 400 χι¬ 
λιόμετρα θα χορηγηθεί άδεια μιας (1) εργάσιμης ημέρας. 

β) Σε όσους θα μετακινηθούν σε απόσταση από 401 χιλιόμε¬ 
τρα και πάνω θα χορηγηθεί άδεια δύο (2) εργάσιμων ημερών, 
εφόσον κινηθούν εξ ολοκλήρου οδικώς με βάση υπεύθυνη δήλωσή 
τους. 

γ) Σε όσους θα μετακινηθούν σε νησιά, για τα οποία δεν υπάρ¬ 
χει οδική πρόσβαση, ο αριθμός των ημερών άδειας που θα χορη¬ 
γηθεί θα εξετάζεται κατά περίπτωση, ανάλογα με την απόσταση 
και τις ειδικές συνθήκες μετακίνησης, χωρίς ωστόσο η άδεια 
αυτή να υπερβαίνει τις τρεις (3) εργάσιμες ημέρες. 

Β. Σε καθεστώς εξαήμερης εβδομάδας εργασίας. 

α) Σε όσους θα μετακινηθούν σε απόσταση από 100 - 200 χι¬ 
λιόμετρα θα χορηγηθεί άδεια μιας (1) εργάσιμης ημέρας. 

β) Σε όσους θα μετακινηθούν σε απόσταση από 201 - 400 χι¬ 
λιόμετρα, θα χορηγηθεί άδεια δύο (2) εργάσιμων ημερών. 

γ) Σε όσους θα μετακινηθούν σε απόσταση από 401 χιλιόμε¬ 
τρα και άνω θα χορηγηθεί άδεια τριών (3) εργάσιμων ημερών, 
εφόσον μετακινηθούν εξ ολοκλήρου οδικώς με βάση υπεύθυνη δή¬ 
λωσή τους. 


δ) Σε όσους θα μετακινηθούν σε νησιά για τα οποία δεν υπάρχει 
οδική πρόσβαση, ο αριθμός των ημερών αδείας που θα τους χο¬ 
ρηγηθεί θα εξετάζεται κατά περίπτωση, ανάλογα με την από¬ 
σταση και τις ειδικές συνθήκες μετακίνησης, χωρίς ωστόσο η 
άδεια στις περιπτώσεις αυτές να υπερβαίνει τις τρεις (3) εργάσι¬ 
μες ημέρες. 

Γ. Για όσους μετακινούνται σύμφωνα με τα ανωτέρω και γι’ 
αυτούς η Κυριακή των εκλογών συμπίπτει να είναι εργάσιμη 
ημέρα, αυτή θεωρείται ως ημέρα ειδικής άδειας, πέραν αυτών 
που ορίζονται στις προηγούμενες παραγράφους. 

3. Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 19 Οκτωβρίου 1989 

Ο ΥΠΟΥΡΓΟΣ 

ΙΩΑΝΝΗΣ ΚΟΥΚΙΑΔΗΣ 
-♦- 

Αριθ. οικ. 17901 (3) 

Κήρυξη υποχρεωτικής της με αριθμό 31/89 απόφασης του 
ΔΔΔΔ Αθηνών για τους όρους αμοιβής και εργασίας των ερ- 
γατοτεχνιτών - τριών αλλαντοβιομηχανίας όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις της παρ. 2 του άρθρου 5 του Ν. 3239/55. 
β) Τη γνωμοδότησή του, σύμφωνα με το άρθρο 28 του Ν. 
3239/55 Ανωτάτου Συμβουλίου Εργασίας, που έχει ληφθεί στη 
συνεδρίαση αυτού της 5.10.89. 

γ) Την με αριθμ. 31/89 απόφαση του ΔΔΔΔ Αθηνών, αποφα¬ 
σίζουμε: 

1. Κηρύσσουμε υποχρεωτική την με αριθμό 31/89 απόφαση 
του ΔΔΔΔ Αθηνών που αφορά τους όρους αμοιβής και εργασίας 
των εργατοτεχνιτών - τριών αλλαντοβιομηχανίας όλης της χώ¬ 
ρας για όλους τους εργοδότες και τους εργαζόμενους του κλάδου. 

2. Η ισχύς της παρούσας αρχίζει από τη δημοσίευσή της στην 
Εφημερίδα της Κυβέρνησης. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 18 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙΑΔΗΣ 

- 4 - 

Αριθ. οικ. 17902 (4) 

Κήρυξη υποχρεωτικής της με αριθμό 37/89 απόφασης του 
ΔΔΔΔ Αθηνών για τους όρους αμοιβής και εργασίας των φορ¬ 
τοεκφορτωτών υπεραστικών λεωφορείων και φορτηγών αυτο¬ 
κινήτων όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις της παρ. 2 του άρθρου 5 του Ν. 3239/55. 
β) Τη γνωμοδότησή του, σύμφωνα με το άρθρο 28 του Ν. 
3239/55 Ανωτάτου Συμβουλίου Εργασίας, που έχει ληφθεί στη 
συνεδρίαση αυτού της 5.10.89. 

γ) Την με αριθμ. 37/89 απόφαση του ΔΔΔΔ Αθηνών, αποφα¬ 
σίζουμε: 

1. Κηρύσσουμε υποχρεωτική την με αριθμό 37/89 απόφαση 
του ΔΔΔΔ Αθηνών που αφορά τους όρους αμοιβής και εργασίας 
των φορτοεκφορτωτών υπεραστικών λεωφορείων και φορτηγών 
αυτοκινήτων όλης της χώρας για όλους τους εργοδότες και εργα¬ 
ζόμενους του κλάδου. 


Αριθ. 2211 
Χορήγηση ειδικής 

2. Η ισχύς της παρούσας αρχίζει από τη δημοσίευσή της στην 
Εφημερίδα της Κυβέρνησης. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 18 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙ ΑΔΗΣ 

- 4 —— 

χ 

Αριθ. Γ6α/2643 ( 5 ) 

Χορήγηση άδειας άσκησης επαγγέλματος Κοινωνικού Λειτουρ¬ 
γού στην Αγγελάκη Ευαγγελία του Μιχαήλ συζ. Χουστου- 
λάκη Στυλιανού. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/2643/19.10.1989 έχει χορηγηθεί 
στην Αγγελάκη Ευαγγελία του Μιχαήλ συζ. Χουστουλάκη Στυ¬ 
λιανού άδεια άσκησης επαγγέλματος Κοινωνικού Λειτουργού. 

Αθήνα, 19 Οκτωβρίου 1989 

Με εντολή Υπουργού 
Ο Διευθυντής 

ΧΑΡ. ΠΑΠΑΔΟΠΟΥΛΟΣ 

- 4 - 

Αριθ. Γ6α/2631 (6) 

Χορήγηση άδειας άσκησης επαγγέλματος Κοινωνικού Λειτουρ¬ 
γού στην Σεφερλή Αικατερίνη του Γεωργίου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/2631/18.10.1989 έχει χορηγηθεί στη 
Σεφερλή Αικατερίνη του Γεωργίου άδεια άσκησης επαγγέλματος 
Κοινωνικού Λειτουργού. 

Αθήνα, 18 Οκτωβρίου 1989 

Με εντολή Υπουργού 
Ο Διευθυντής 
ΧΑΡ. ΠΑΠΑΔΟΠΟΥΛΟΣ 

- 4 - 

Αριθ, 109493 (7) 

Περί κατανομής θέσεων Ιατροδικαστών και λοιπού προσωπικού 
Ιατροδικαστικών Υπηρεσιών Αθηνών - Πειραιά και Ηρα¬ 
κλείου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη τις διατάξεις των άρθρων 17, 20 και 22 
του Π.Δ. 278/88 «Οργανισμός Υπουργείου Δικαιοσύνης», απο¬ 
φασίζουμε: 

Οι θέσεις Ιατροδικαστών και λοιπού προσωπικού κατανέμο- 
νται μεταξύ το>ν Ιατροδικαστικών Υπηρεσιών Αθηνών - Πει¬ 
ραιώς και Ηρακλείου ως ακολούθως: 

Α. Στην Ιατροδικαστική Υπηρεσία Αθηνών: 

Δύο (2) θέσεις Ιατροδικαστών Α’ τάξης και 
Επτά (7) θέσεις Ιατροδικαστών Δ’ - Β' τάξης. 


Μία (1) θέση του Κλάδου ΠΕ Ιατρών Παθολόγων. 

Μία (1) θέση του Κλάδου ΠΕ Διοικητικού Οικονομικού. 

Μία (1) θέση του Κλάδου ΠΕ Χημικού - Βιοχημικού - Τοξικο¬ 
λογίας. 

Τέσσερις (4) θέσεις κλάδου ΤΕ Προσωπικού Υγείας, Ειδι- 
τητες: 

Μία (1) θέση Ιατρικών Εργαστηρίων, μία (1) θέση ακτινολο¬ 
γίας· 

Μία (1) θέση ραδιολογίας, μία (1) θέση νοσηλευτικής. 

Μία (1) θέση του Κλάδου ΤΕ Γραφικών Τεχνών. 

Έξι (6) θέσεις του Κλάδου ΔΕ Διοικητικού - Λογιστικού. 

Μία (I) θέση του Κλάδου ΔΕ Δακτυλογράφων - Στενογράφων. 

Τρεις (3) θέσεις του Κλάδου ΥΕ Βοηθητικού Προσωπικού. 

Τρεις (3) θέσεις του Κλάδου Προσωπικού Καθαριότητας. 

Μία (1) θέση του Κλάδου ΥΕ Νεκροτόμων. 

Β. Στην Ιατροδικαστική Υπηρεσία Πειραιά. 

Μία (1) θέση Ιατροδικαστού Α' τάξης. 

Τρεις (3) θέσεις Ιατροδικαστών Δ - Β τάξης. 

Μία (1) θέση του Κλάδου ΠΕ Διοικητικού - Οικονομικού. 

Μία (1) θέση του Κλάδου ΠΕ Χημικού - Βιοχημικού - Τοξικο¬ 
λογίας. 

Δύο (2) θέσεις του Κλάδου ΤΕ Προσωπικού Υγείας, Ειδικότη¬ 
τες: 

Μία (1) θέση Ιατρικών Εργαστηρίων και μία (1) θέση Νοση- 
λευτικής. 

Δύο (2) θέσεις του Κλάδου ΔΕ Διοικητικού - Λογιστικού. 

Μία (1) θέση του Κλάδου ΥΕ Βοηθητικού Προσωπικού. 

Δύο (2) θέσεις του Κλάδου ΥΕ Προσωπικού Καθαριότη- 
τας. 

Μία (1) θέση του Κλάδου ΥΕ Νεκροτόμων. 

Γ. Στην Ιατροδικαστική Υπηρεσία Ηρακλείου. 

Μία (1) θέση Ιατροδικαστού Δ - Β τάξης. 

Αθήνα, 19 Οκτωβρίου 1989 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΣΤΑΜΑΤΗΣ 
- 4 - 

Αριθ. Β3/4755 (8) 

Κοστολόγηση των δωρεάν διατιθεμένων συγγραμμάτων στους 
φοιτητές των Ανωτάτων Εκπαιδευτικών Ιδρυμάτων για το 
ακαδημαϊκό έτος 1989 - 90. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 93/1969 «Περί δωρεάν διαθέσεως παρά του Κρά¬ 
τους στους φοιτητές και σπουδαστές των Ανωτάτων Εκπαιδευτι¬ 
κών Ιδρυμάτων των δια την διδασκαλίαν αναγκαιούντων συγ¬ 
γραμμάτων, που τροποποιήθηκε και συμπληρώθηκε μεταγενέ¬ 
στερα από το Ν.Δ. 605/1970. 

2. Τις διατάξεις των παραγράφων 2 και 3 του άρθρου 23 του 
Ν. 1268/82 (ΦΕΚ 87, τ.Λ’) Για τη δομή και λειτουργία των 
Ανωτάτων Εκπαιδευτικών Ιδρυμάτων. 

3. Τις διατάξεις της Φ. 141/Β3/1402/1984 (ΦΕΚ 159 
τ.Β’ της 20.3.1984) υπουργικής απόφασης για την έκδοση και 
διακίνηση των διδακτικών βιβλίων των Α.Ε.Ι., καθώς και αντί¬ 
στοιχες καταβολές που τροποποιήθηκε και συμπληρώθηκε με τις 
Β3/3581/2.5.84 (ΦΕΚ 270 τ-Β’), Β3/7341/17.8.84 (ΦΕΚ 
618 τ. Β'), Β3/8582/Ι9.10.1984 (ΦΕΚ 767/30.10.1984), 
Β3/7952/25.9.1984 (ΦΕΚ 713/5.10.1984, Φ. 141/Β3/ 
8732/11.12.1984 (ΦΕΚ 900/84), Φ. 141/Β3/72/ 
9.1,1985 (ΦΕΚ 12/85), Β3/503/1.2.85 (ΦΕΚ 85/85), Β3/ 
5632/17.10.1985 (ΦΕΚ 658/31.10.1985). Β3/670/ 
22.1.1986 (ΦΕΚ 74/1986), Β3/1764/28.3.1986 (ΦΕΚ 

202/86), Β3/3516/29.7.86 (ΦΕΚ 569/9.9.1986, 

Β3/6766/ 9.12.1986 (ΦΕΚ 884/ 22.6.86), Β3/6767/ 
9.12.1986 (ΦΕΚ 884/86), Β3/1733/11.5.87 
(ΦΕΚ 292/9.7.87) και Β3/2344/1.7.87 (ΦΕΚ 350/ 
6.7.87), 3838/22.10.87 (ΦΕΚ 607/10.11.87), Β3/454/ 
5.2.88 (ΦΕΚ 92/19.2.88), Β3/2077/3.6.88 (ΦΕΚ 415/ 
21.6.88), Β3/3104/22.8.88 (ΦΕΚ 621/25.8.88), Β3/ 
3636/7.11.88 (ΦΕΚ 846/17.11.88, Β3/1274/23.3.89 
(ΦΕΚ 232/89) και Β3/2137/5.6.89 (ΦΕΚ 458/13.6.89) 

υπουργικές--αποφάσεις. 

4. Την αριθμ. Η/1522/23.2.89 (ΦΕΚ Ϊ49/23.2.89) από¬ 
φαση του Υπουργού Εθνικής Παιδείας και Θρησκευμάτων για 
την ανάθεση αρμοδιοτήτων στο Γενικό Γραμματέα και τους 
Προϊσταμένους των Διευθύνσεων και Τμημάτων της Κ.Τ. του 
ΥΓΙΕΠΘ. 

5. Τα αριθμ. 490/3.10.39 πρακτικό της επιτροπής, αποφα¬ 
σίζουμε: 


α) Εγκρίνουμε την αγορά συγγραμμάτων από το ελεύθερο 
εμπόριο, που προτάθηκαν από την συνέλευση για τη δωρεάν δια¬ 
νομή στους φοιτητές των Λ.Ε.ί. για το ακαδημαϊκό έτος 1989 - 
1990 με την αναφερόμενη για κάθε αντίτυπο τιμή. 

β) Την πληρωμή των κατωτέρω διδακτικών βιβλίων σε βάρος 
των πιστώσεων του ΥΠΕΠΘ με την προϋπόθεση ότι τόσο στην 
σχετική υπεύθυνη δήλωση του διδάσκοντα, περί του αριθμού των 
διατεθέντων αντιτύπων, όσο και στην κατάσταση πληρωμής, ο 
Πρόεδρος του οικείου τμήματος θα βεβαιώνει ότι: 1) Η συνέ¬ 
λευση του τομέα ενέκρινε τα ως άνω βιβλία ως διδακτικά ή βοη¬ 
θήματα και την διανομή τους στους φοιτητές. 

2) Υπεγράφη η σχετική απόφαση διανομής των ανωτέρω βι¬ 
βλίων, που εγκρίθηκαν από την Γ.Σ. του τμήματος και το πρυτά- 
νικό συμβούλιο. 

3) Για το Ιδιο μάθημα που διανεμήθηκαν τα ανωτέρω βιβλία 
δεν έχει διανεμηθεί δεύτερο διδακτικό και βοήθημα και δεν διανε¬ 
μήθηκαν 7ϊανεπιστημιακές παραδόσεις που να καλύτπουν σε ικα¬ 
νοποιητικό βαθμό την ύλη του διδασκομένου μαθήματος. 


Συγγραφέας 

( 1 ) 


Τίτλος Συγγράμματος 

( 2 ) 


Σχολή ή Τμήμα που θα διανεμηθεί Τιμή αντίτ. 

(3) (4) 


1. Μ. Μπατρίνος 

2. Φ. Φέσσας 

Φ. Φέσσας 

3. Β. Γολεμάτης 

4. Γρ. Σκοιλκέας 

5. ι. ιυΝουείΒΑ 
]. ΟΑΚΝΕΙΚΟ 

]. ΓΟΝΟ 

6. I. ΐυΝΟϋΕΙΚΑ 
]. ΟΑΠΝΕΙΒΟ 

ΓΟΝΟ 

7. Κ. Δημόπουλος 

8. Ν.Ξ. Παπαχαραλάμπους 

9. Ν.Ξ. Παπαχαραλάμπους 

10. Α. Φερτάκης 

11. Μ.Ι. Χατζηγιαννάκης 


Εκδόσεις Π. Πασχαλίδης 


Σύγχρονη Ενδοκρινολογία 
Αξιολόγησις Εργαστηριακών εξετάσεων 
εις την εσωτερική παθολογία 
Αξιολόγησις Εργαστηριακών εξετάσεων 
εις την εσωτερική παθολογία 
Εγχειρ. Χειρουργικής Παθολογίας, τόμ. 2 
Η κλινική εξέταση του χειρουργι¬ 
κού ασθενούς 

Βασική Ιστολογία, τόμος Α' 

Βασική Ιστολογία, τόμος Β’ 


Ουρολογία 

Γενική Παθολογική Ανατομική 
Ειδ. Γενική Παθολογική Ανατομική 
Μαθ. Παθολογικής Φυσιολογίας - Τόμ. 2 
Κλινική Ανοσολογία τ.Α’ 


Τμήμα Ιατρικό Παν. ΑΟήων και Κρήτης 
Τμήμα Ιατρικό Παν. Αθηνών 

Τμήμα Ιατρικό Παν. Κρήτης 

Τμήμα Ιατρικό Παν. Αθηνών 
Τμήμα Ιατρικό Παν. Αθηνών και 
Αλεξανδρουπόλεως 
Τμήμα Οδοντιατρικής και 
Ιατρ. Παν. Αθηνών, Κρήτης & Πάτρας 
Τμήμα Βιολογικό Παν. Κρήτης 
Τμήμα Οδοντιατρικής και 
Ιατρ. Παν. Αθηνών, Τμ. Ιατρικής 
Παν. Κρήτης και Πατρών 
Τμήμα Βιολογικό Παν. Κρήτης 
Τμήμα Ιατρικής Παν. Αθηνών, Ιωαννί- 
νων, Πατρών και Αλεξανδρουπόλεως 
Τμ. Ιατρικής και Οδοντιατρικής Παν. 
Αθηνών και Τμ. Ιατρικής Παν. Κρήτης 
Τμ. Ιατρικής και Οδοντιατρικής Παν. 
Αθηνών και Τμ. Ιατρικής Παν. Κρήτης 
Τμ. Ιατρικής Παν. Αθηνών & Νοσηλ. 
Αθηνών 

Τμήμα Ιατρικής Παν. Αθηνών 


Μ.Ι. Χατζηγιαννάκης 

12. Δ. Βλησίδης 
Δ. Βλησίδης 

13. Γ. Ηλιόπουλος 

14. Μ. Μιχαλοδημητράκης 

15. Ε. Χελιδόνης 

16. Ε. Χελιδόνης 

17. Λ. Νακοπούλου , 

18. Σ. Αναγνωστοπούλου 


Κλινική Ανοσολογία τ. Β’ 
Οδοντοπροσθετική τ. III 
Οδοντοπροσθετική τ. II 
Φυσιολογία και Φυσιοπαθολογία του σώ¬ 
ματος και των αιμοποιητικών οργάνων 
Ιατροδικαστική των χρανιοεγγεφαλικών 
κακώσεων 

Σύγχρονη Ωτορινολαρυγγολογία Α' 
Σύγχρονη Ωτορινολαρυγγολογία Β’ 
Ανοσοϊστοχημεία 

Συνοπτική Ανατομική του ανθρώπου.· 
Κεντρικό Νευρικό σύστημα 


τμήμα Ιατρικής Παν. Αθηνών 
Τμήμα Οδοντιατρικής Παν. Αθηνών 
Τμήμα Οδοντιατρικής Παν. Αθηνών 
Τμήμα Ιατρικής Παν. Κρήτης 

Τμήμα Ιατρικής Παν. Κρήτης 

Τμήμα Ιατρικό Παν. Πατρών και 
Κρήτης 

Τμήμα Ιατρικό Παν. Πατρών και 
Κρήτης 

Τμ. Ιατρικό Παν. Αθηνών 
Τμήμα Φαρμακευτικής Αθηνών 


Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 18 Οκτωβρίου 1989 


Με εντολή Υπουργού 
Ο Γενικός Γραμματέας 
Π. ΓΕΜΤΟΣ 

Αριθ. ΥΠΠΟ/ΔΙΟΙΚ/Β/40927 (9) 

Τροποποίηση απόφασης για διαπίστωση ανάγκης παράτασης 
σύμβασης προσωπικού της Ε.Λ.Σ.». 

Ο ΥΠΟΥΡΓΟΣ ΠΟΛΙΤΙΣΜΟΥ 

. Έχοντας υπόψη: 

1. Τις διατάξεις του άρθρου 12 του Ν. 1835/89 «Σύσταση 
Υπουργείου Τουρισμού». 

2. Τις διατάξεις του κεφ. Γ του Π.Δ. 410/88 «Κώδικας προ¬ 
σωπικού με σύμβαση εργασίας ιδιωτικού δικαίου του Δημοσίου, 
των ΟΤΑ κ.λπ.». 

3. Την ΔΙΔΑΔ/Φ. 24/15/18908/28.7.89 εγκύκλιο του 
Υπουργείου Προεδρίας της Κυβ/σης και το ΔΙΔΑΔ/Φ. 29/54/ 
22625/22.9.89 τηλεγράφημα του ίδιου Υπουργείου. 

4· Τις 38039/6.9.89 και 43325/10.10.89 κοινές υπουργι¬ 
κές αποφάσεις σχετικά με την παράταση συμβάσεων εργασίας 
προσωπικού της Ε.Α.Σ. 

5. Την 40342/20.9.89 διαπιστωτική απόφασή μας (ΦΕΚ 
733/Β/2.10.89). 

6. Την 39191/15.9.89 εξουσιοδοτική απόφαση του Υπουρ¬ 
γού Πολιτισμού (ΦΕΚ 699/89). 

7. Το 1190/26.9.89 έγγραφο της Εθν. Λυρικής Σκηνής, 
αποφασίζουμε: 

Τροποποιούμε την 40342/20.9.89 απόφασή μας (ΦΕΚ 
733/Β/2.10.89), με την οποία διαπιστώθηκε η απρόβλεπτη και 
επείγουσα ανάγκη για παράταση των συμβάσεων εργασίας ιδιωτι¬ 
κού δικαίου ορισμένου χρόνου προσωπικού της Εθνικής Λυρικής 
Σκηνής, που υπάγεται στις διατάξεις του κεφ. Γ. του Π.Δ. 
410/88 (για κάλυψη απροβλέπτων και επειγουσών αναγκών), 
ως προς το χρονικό διάστημα παράτασης των συμβάσεων εργα¬ 
σίας προσωπικού που περιλαμβάνεται στην απόφαση αυτή, και 
ορίζουμε ως ημερομηνία λήξης της παράτασης των ανωτέρω 
συμβάσεων, την 15.11.89, αντί της 31.10.89, σύμφωνα με το 
ΔΙΔΑΔ/Φ. 29/54/22625/22.9.89 τηλεγράφημα του Υπουρ¬ 
γείου Προεδρίας της Κυβ/σης. 

Κατά τα λοιπά ισχύει η τροποποιούμενη 40342/20.9.89 
απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Οκτωβρίου 1989 

Με εντολή Υπουργού 
Ο Γενικός Γραμματέας 
Θ. ΤΡΙΚΟΥΚΗΣ 

-φ- 

Αριθ. ΥΠΠΟ/ΑΡΧ/Β1/Φ27/27948/571 ( 10 ) 

Χαρακτηρισμός μεταβυζαντινών μνημείων των Κυκλάδων ως 
ιστορικών διατηρητέων μνημείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την αριθμ. ΥΠΠΟ/ΓΝΟΣ/55227/23.12.88 Υ.Α. (ΦΕΚ 
923/Β/23.12.88) για «Μεταβίβαση αρμοδιοτήτων Υπουργού 
και δικαιώματος υπογραφής «Με Εντολή Υπουργού» στο Γενικό 
Γραμματέα του ΥΠΠΟ», όπως αυτή διορθώθηκε με το ΦΕΚ 37/ 
Β/20/1/89 και όπως συμπληρώθηκε με την αριθ. ΥΠΠΟ/ 
ΓΝΟΣ/3265/25.1.89 Υ.Α. (ΦΕΚ 73/Β/1.2.89). 

2) Τις διατάξεις του. άρθρου 52 του Κ.Ν. 5351/32 «Περί 
Αρχ/των» και 

3) Την Γνωμοδότηση του Τοπικού Συμβουλίου Μνημείων Νή¬ 
σων, όπως διατυπώθηκε κατά την αριθ. 7/26.5.89 Πράξη του, 
αποφασίζουμε: 


Χαρατηρίζουμε τους παρακάτω αναφερόμενους μεταβυζαντι¬ 
νούς ναούς των νήσων των Κυκλάδων ως ιστορικά διατηρητέα 
μνημεία, διότι αποτελούν αξιόλογα δείγματα κυκλαδικής αρχιτε¬ 
κτονικής, οι περισσότεροι δε απ’ αυτούς κοσμούνται με ενδιαφέ¬ 
ροντα τέμπλα και εικόνες μεταβυζαντικής τέχνης και συνδέονται 
άμεσα με την ιστορία των Κυκλάδων. Ως ζώνη προστασίας των 
ναών αυτών ορίζεται ακτίνα 50 μ. γύρω τους. 

Α’ ΑΝΔΡΟΣ. 

1) Ναός Αγ. Τριάδος στους Μένητες. 

2) Ναός Αγ. Γεωργίου του Φαράλη στην περιοχή Καππαριάς. 

3) Ναός Αγ. Ερμολάου στα Αηδόνια. 

4) Ναός Αγ. Τριάδος Υψηλού. 

5) Ναός Αγ. Ιωάννου του Θεολόγου στο Κόρθι. 

6) Ναός Κοιμήσεως Θεοτόκου και Αγ. Ιωάννου στην Παλαιό- 
πολη Άνδρου. 

7) Ναός Μεταμορφώσεως του Σωτήρος στην Πάλαιόπολη 
Άνδρου. 

8) Ναός Αγ. Ιωάννου του Θεολόγου στο Χωριό Ακροβάτου. 

9) Ναός Αγ. Ιωάννου στο Χωριό Μένητες. 

10) Ναός των Εισοδίων της Θεοτόκου στο χωριό Μένητες. 

11) Ναός Προφήτη Ηλία στις Στραπουργιές. 

12) Ναός Αγ. Νικολάου στον Πιτροφό. 

13) Ναός Αγ. Χαραλάμπους και Αγ. Ελευθερίου στον Πι- 
τροφό. 

14) Ναός Ταξιάρχου Ακροβάτου. 

15) Ναός Παναγίας Κορθίου. 

16) Ναός Αγ. Τεσσαράκοντα Αηδονίων. 

17) Ναός Αγ. Πάντων Αηδονίων. 

18) Ναός Αγ. Ιωάννου του Θεολόγου στο χωριό Αι Γιάννης 
περιοχής Κορθίου. 

19) Ναός Παναγίας της Θεοσκέπαστης Κορθίου. 

Β' ΑΝΤΙΠΑΡΟΣ. 

1) Ναός Εισοδίων της Θεοτόκου. 

Γ ΚΙΜΩΛΟΣ. 

1) Ναός Ζωοδόχου Πηγής. 

2) Ναός Παντοκράτορος και Αγίων Πάντων. 

3) Ναός Χριστού στο Κάστρο. 

4) Ναός Γεννήσεως του Χριστού και Αγ. Ελευθερίου στο Κά¬ 
στρο. 

Δ' ΝΑΞΟΣ. 

1) Ναός Αγ. Αρτεμίου στο χωριό Αγκύδια. 

2) Ναός Αγ. Ιωάννου στη Χώρα. 

Ε' ΠΑΡΟΣ. 

1) Ναός Αγ. Στυλιανού στην Παροικιά. 

2) Ναός Αγ. Άννας στην Παροικιά. 

3) Ναός της Μεταμορφώσεως του Σωτήρος στη Μάρ- 
πησαα. 

ΣΤ ΣΑΝΤΟΡΙΝΗ. 

1) Ναός Αγ. Ιωάννου, «το Θεολοάκι», στο Νιμποργιό. 

2) Ναός Παναγίας του Αη Γιωργιού στο Φηροστεφάνι. 

3) Ναός Αγ. Αρτεμίου στο Χωριό Πύργος. 

4) Ναός Παναγίας Σταθιανής στα Φηρά. 

Ζ’ ΣΕΡΙΦΟΣ. 

1) Ναός Αγ. Άννας στο χωριό Παναγιά. 

2) Ναός του Τίμιου Σταυρού κοντά στο χωριό Καλίτσος. 

3) Ναός του Ταξιάρχου Χώρας. 

Η' ΣΙΦΝΟΣ. 

1) Ναός Αγ. Πάντων στο Κάστρο. 

2) Ναός Αγ. Λουκά στον Αρτεμώνα. 

3) Ναός της Ουρανοφόρας στην Απολλωνία. 

4) Ναός Αγ. Αθανασίου Εξαμπέλων. 

5) Ναός Αγ. Αντωνίου Κάστρου. 

6) Ναός Παναγίας Θεοσκέπαστης στο Κάστρο. 

7) Ναός Χριστού Καταβατής. 

8) Ναός Μεταμορφώσεως του Σωτήρος στην Απολλωνία. 

9) Ναός Παναγίας Εξαμπέλων. 

10) Ναός Παναγίας στα Γουρνιά στον Αρτεμώνα. 

11) Ναός Αγ. Αθανασίου Απολλωνίας. 

12) Ναός του Χριστού στο Κάστρο. 

13) Ναός των Αγ. Τεσσαράκοντα Κάστρου. 

14) Ναός Αγ. Νικολάου στο Εμπορείο. 

15) Ναός Αγ. Νικολάου στα Σεράλια. 

Θ’ ΣΥΡΟΣ. 

1) Ναός Αγ. Σεβαστιανού. 

I* ΤΗΝΟΣ. 

1) Ναός Αγ. Παντελεήμονος πλησίον τουχωριού Τζάδος. 

2) Ναός Αγ. Ιωάννου του Χρυσοστόμου στον Τριπόταμον. 

3) Ναός Αγ. Γεωργίου στον Πύργο. 

4) Ναός Ταξιάρχου στον Τριαντάρο. 

5) Ναός Αγ. Αναργύρων στο χωριό Αρνάδος. 

6) Ναός Αγ. Αποστόλων στη Χώρα. 

7) Ναός Αγ. Παρασκευής Φαλατάδου. 

8) Ναός Αγ. Χαραλάμπους στις Καρνές. 

9) Ναός Τριών Ιεραρχών Πύργου. 

10) Ναός Αγ. Παρασκευής πλησίον της Χώρας Τήνου. 

11) Ναός Αγ. Ιωάννου στις Καρνές. 

12) Ναός Αγ. Ιωάννου του Χρυσοστόμου Τριαντάρου. 

13) Ναός Αγ. Ιωάννου Πύργου. 

14) Ναός Κοιμήσεως στη θέση «Θυρίδια» του Ξώμπουρ- 
γου. 

15) Ναός Αγ. Χαραλάμπους του νεκροταφείου στο χωριό 
Πλατειά. 

16) Ναός Αγ. Άννας Υστερνίων. 

17) Ναός Αγ. Τριάδος Αρνάδου. 

18) Ναός Αγ. Τριάδος Υστερνίων. 

19) Ναός Αγ. Αρτεμίου στο χωριό Μπερδεμιάρο. 

20) Ναός Αγ. Παντελεήμονος στο χωριό Μπερδεμιάρο. 

21) Ναός Αγ. Φωτεινής στον Πύργο. 

22) Ναός Ζωοδόχου Πηγής στο χωριό Χτικάδο. 

23) Ναός Αγ. Νικολάου του Βάνη στο «Κεχροβούνι». 

24) Ναός Αγ. Νικολάου «στο Στύλο» Φαλατάδου. 

25) Ναός της Κοιμήσεως της Θεοτόκου «στο Στύλο» Φαλατά¬ 
δου. 

26) Ναός Αγ. Γεωργίου στον οικισμό Μπερδεμιάρο. 

27) Ναός Αγ. Βασιλείου στο χωριό Αρνάδος. 

28) Ναός Αγ. Παρασκευής στο όρος Κέγχρος. 

29) Ναός της Μεταμορφώσεως του Σωτήρος. 

30) Ναός Παναγίας του Φαλατάδου. 

31) Ναός Αγ. Ιωάννου του Θεολόγου στο χωριό Αρνάδος. 

32) Ναός των Εισοδίων στον Πύργο. 

33) Ναός Αγ. Τριάδος στο χωριό Τριπόταμος. 

34) Ναός Αγ. Ξένης στο χωριό Χτικάδο. 

35) Ναός του Τίμιου Σταυρού στον Τριπόταμο. 

36) Ναός Αγ. Κωνσταντίνου στο χωριό Σπυράδο. 

37) Ναός Αγ. Γεωργίου Σγαλάδου. 

38) Ναός Ζωοδόχου Πηγής στο νεκροταφείο του χωριού Αρ¬ 
νάδος. 

39) Ναός Αγ. Γεωργίου Χτικάδου. 

40) Ναός Παναγίας στο Σκεπανό. 

41) Ναός Αγ. Ανδρέα Απεργάδου. 

42) Ναός Παναγίας της «Ελεούαης» του παλαιού Σκλαβοχω¬ 
ρίου. 

43) Ναός Αγ. Δημητρίου στο χωριό Τριπόταμος. 

44) Ναός Αγ. Τριάδος «Γύρλας». 

45) Ναός Παναγίας. Ελεούσης Υστερνίων. 

46) Ναός Παναγίας Λακκοτιανής Υστερνίων. 

47) Ναός Αγ. Αικατερίνης στο χωριό Κάμπο. 

48) Ναός Θεοτόκου του χωριού Πλατειά Πανόρμου. 

49) Ναός Αγ. Ιωάννου πλησίον της Χώρας. 

50) Ναός της «Γριά - Παναγιάς» Τριαντάρου. 

51) Ναός Αγ. Παρασκευής Πύργου. 

52) Ναός Ταξιάρχου Χώρας. 


53) Ναός της Ευαγγελίστριας στο Κάτω Κλήσμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Αυγούστου 1989 

Με εντολή Υπουργού 

Ο Γενικός Γραμματέας 
Θ. ΤΡΙΚΟΥΚΗΣ 

Αριθ. 29073 

Περί τροποποιήσεως’ της 17833/10.6.1981 αποφάσεως του 
Υφυπουργού Προεδρίας Κυβερνήσεως. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) Του Α.Ν. 397/68 «περί επανασυστάσεως 
της Γ.Γ.Α. και των αρμοδιοτήτων αυτής», β) Του Ν. 423/86 
«περί Γυμναστηρίων και ρυθμίσεως θεμάτων αφορώντων εις τον 
εξωσχολικόν αθλητισμόν» γ) Του Ν. 1558/85 «Κυβέρνηση και 
Κυβερνητικά Όργανα» δ) Την υπ’ αρ. 21444/19.7.89 από¬ 
φαση του ΥΠ.ΠΟ που μεταβιβάζει αρμοδιότητες στον Γενικό 
Γραμματέα Αθλητισμού και 

2) Την ανάγκη να επαναπροσδιοριστεί το ύψος της μηνιαίας 
αποζημιώσεως, αποφασίζουμε: 

Τροποποιούμε την αρ. 17833/10.6.1981 (ΦΕΚ αρ. 354 τ. 
β' της 22.6.81) απόφαση κατά το μέρος που αυτή αφορά στο 
ύψος της μηνιαίας αποζημιώσεως των Προϊσταμένων Γ ραφείων 
Φυσικής Αγωγής Δευτεροβάθμιας Εκπαίδευσης για την άσκηση 
διοικητικού και διαχειριστικού ελέγχου στα Γυμναστήρια που 
εποπτεύονται από τη Γενική Γραμματεία Αθλητισμού και ορί¬ 
ζουμε την αποζημίωση αυτή στο ποσό των δρχ, 15.000 (δεκαπέ¬ 
ντε χιλιάδων) το μήνα. 

Κατά τα λοιπά εξακολουθεί να ισχύει η αριθμ. 11970/ 
25.5.1977 απόφαση. 

Η ισχύς της παρούσας αρχίζει απο τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Οκτωβρίου 1989 

Με Εντολή Υπουργού 
Ο Γενικός Γραμματέας Αθλητισμού 
ΣΤΕΛΙΟΣ ΣΦΑΚΙΑΝΑΚΗΣ 

Αριθ, Φ 4005 (12) 

Έγκρισης κυκλοφορίας βιομηχανικών αντλιών πεζοδρομίου τύ¬ 
που ΟΙΕΒΑΚΟΟ 625-1, για μη εμπορικούς σκοπούς. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/τ. Α’/26.7.1985). 

2. Το Π.Δ. 397/25.8.1988 «Περί Οργανισμού του Υπουρ¬ 
γείου Εμπορίου». 

3. Τις διατάξεις του Π.Δ. 524/78 «Περί Κωδικοποιήσεως εις 
ενιαίον κείμενον των ισχυουσών διατάξεων των αναφερομένων 
εις την εισαγωγήν εν Ελλάδι του Διεθνούς Συστήματος Μέτρων 
και Σταθμών». 

4. Το άρθρο 28 της Υπουργικής Απόφασης Φ3/2587/78 
«Περί Κωδικοποιήσεως Αποφάσεων επί των Μέτρων και Σταθ¬ 
μών (ΦΕΚ 70/26.1.79/τ. Β'), όπως τροποποιήθηκε με την 
Υ.Α. Β1/15073/86 (ΦΕΚ 864/4.12.86/τ. Β') 

5. Την Β3/114/2.3.89 Απόφαση του Υπουργού Εμπορίου 
«Εξουσιοδότηση για υπογραφή εγγράφων κ.λπ.». 

6. Την από 23.2.1989 Δήλωση και το από 5.4.1988 Τε¬ 
χνικό Πόρισμα του Ινστιτούτου Μέτρων και Σταθμών της Πολι¬ 
τείας του Σάο Πάολο Βραζιλίας. 

7. Την από 11.9.89 αίτηση της Εταιρείας «ΠΟΛΙΤΗΣ ΕΠΕ» 
(Αγγ. Χατζημιχάλη 4, 105 58 ΑΘΗΝΑ) «Περί εγκρίσεως κυ¬ 
κλοφορίας αντλιών ΟΙΕΒΑΚΟΟ 625-1», αποφασίζουμε: 

1. Εγκρίνουμε την κυκλοφορία στην Ελλάδα, των αντλιών πα¬ 
ροχής υγρών καυσίμων ΟΙίΒΑΚΟΟ 625-1, για μη εμπορικούς 
σκοπούς. Τις αντλίες αυτές κατασκευάζει ο Βραζιλιάνικος οίκος 
«ΟΙΕΒΑΙίεΟ ΠΟ ΒΗΑ5ΙΕ δ/Α - ΕςυΐΡΑΜΕΝΤΟδ» η οποία 
έχει την έδρα της στην διεύθυνση: ΚΟΠΟνίΑ ΡΚΕδΙϋΕΝΤΕ 
ΠΙΗΤΙΛ ΚΜ 220 - ΟυΜΒΙΟΑ/ΟυΑΚϋΕΗΟδ - Πολιτεία του 
Σάο Πάολο / Βραζιλία. 

2. Χαρακτηριστικά των αντλιών ΟΙΕΒΑΚΟΟ 625-1. 

Μέγιστη Παροχή: 80,0 λίτρα/λεπτό. 

Ελάχιστη Παροχή: 7,0 λίτρα/λεπτό. 

3. Για την διαπίστωση της ταυτότητας των αντλιών αυτών, 
πρέπει να αναγράφονται επ’ αυτών και σε εμφανές σημείο οι εξής 
ενδείξεις: 

α) Ο οίκος κατασκευής. 

β) Η επωνυμία και ο τύπος των αντλιών. 

γ) II μονάδα μετρήσεως. 

δ) Ο αριθμός εγκρίσεως κυκλοφορίας στην Ελλάδα ήτοι: 

Φ/4005/16.10.1989 Υπουργείου Εμπορίου. 

ε) Αντλία προορισμένη αποκλειστικά για μη εμπορικούς σκο¬ 
πούς. 

4. Η έγκριση αυτή μπορεί να ανακληθεί με απόφασή μας, εφό¬ 
σον διαπιστωθεί από την Αρμόδια Αρχή ότι δεν πληρούνται οι νό¬ 
μιμες προϋποθέσεις και απαιτήσεις ύστερα από αιτιολογημένη ει- 
σήγηση της Υπηρεσίας μας, 

5. Η απόφαση αυτή να δημοσιευθεί στην Εφημερίδα της Κυ- 
βερνήσεως (άρθρο 28 της Υ.Α. Φ3/2587/78, ΦΕΚ 70/ 
26.1.79/τ. Β’) όπως τροποποιήθηκε με την Υ.Α. Β1/15073/ 


86, (ΦΕΚ 864/4.12.86/τ. Β’) και ισχύει από την επόμενη της 
ημερομηνίας δημοσιεύσεώς της. ^ 

Αθήνα, 16 Οκτωβρίου 1989 

Με Εντολή Υπουργού 
Η Δ/ντής 
Μ. ΓΚΙΤΖΕΝΗ 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην απόφαση Α3α/οικ. 15230/2.10.89 που δημοσιεύθηκε 
στο 732/2.10.89 ΦΕΚ. τ. Β' γίνονται οι εξής διορθώσεις ως κά¬ 
τωθι: 

Στο σημείο 1 Περδικακίόϋ αντί Περδικαρϊου και Πατιόπουλου 
αντί Πατόπουλου. 1 

Στο σημείο 2 Βελημαχίου αντί Βελημακίου. 

Στο σημείο 4 Κέρτεζης αντί Κέφτεζη.. 

Στο σημείο .9 Σιδήρων αντί Σιδηράς. 

Στο σημείο 10 Αμαριανού αντί Αμαριανών. 

Στο σημείο 11 Λιάς αντί Λείας. 

Στο σημείο 19 Ρειχέας αντί Ρεικέας. 

Στο σημείο 21 Κοντοπουλίου αντί Κουτοπολίου. 

Στο σημείο 26 Φυλλύρας αντί Φυλύρας, Γρατινής αντί Γρτίνης, 
Οργάνης αντί Οργώνης. 

Στο σημείο 33 Παρμπαριάς αντί Παρταριάς. 

(Από το Υπ. Πρόνοιας και Κοιν. Ασφαλίσεων) 

-♦ (14) 

Στην απόφαση του Υπουργείου Υγείας Πρόνοιας και Κοινωνικών 
Ασφαλίσεων Γ6α/2547/9.10.1989 σχετ. με την χορήγηση άδειας 
άσκησης επαγγέλματος Κοιν. Λειτουργού, περίληψη της οποίας 
έχει δημοσιευθεί στο ΦΕΚ 783/10.10.1989 τ.Β' διορθώνεται από 
το λανθασμένο ΛΙΟΚΑΝΤΟΥ ΜΑΡΙΑ του ΝΙΚΟΛΑΟΥ στο σωστό 
ΛΙΟΚΑΥΤΟΥ ΜΑΡΙΑ του ΝΙΚΟΛΑΟΥ. 

(Από το Υπ. Υγείας - Πρόνοιας και Κοιν. Ασφαλίσεων) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8 . 00 ' έως 13 . 30 ' 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 

/ _ , 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547___ 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 
α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. &Ε.Π.Ε. 


ια) Για όλα τα Τεύχη 


31 | Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

7.000 Δρχ. 350 

10.000 » 500 

4.000 » 200 

10.000 » 500 

8.000 » 400 

4.000 » 200 

2.000 » 100 

5.000 » 250 

1.000 » 50 

20.000 » 1.000 

45.000 » 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















